**Матэматыка**

**4 клас**

**Раздзел «Множанне і дзяленне мнагазначных лікаў»**

**Тэма.** Задачы на рух у адным напрамку. (Урок № 85)

**Тып урока:** вывучэнне новай тэмы.

**Мэта.**Фарміраванне ўмення рашаць задачы на рух у адным напрамку.

**Задачы.**

Знаёмства з задачамі на рух у адным напрамку.

Навучанне прыёмам работы з такімі задачамі.

Адпрацоўка вылічальных навыкаў у працэсе рашэння задач.

Выхаванне беражлівага і рацыянальнага выкарыстання часу.

**Абсталяванне:** падручнік, папка з карткамі.

**Ход урока.**

1. Арганізацыйна-матывацыйны этап.

\*Эмацыянальны настрой на рабочы лад.

Настаўнік вітае дзяцей, задае ім добры настрой на ўрок.

*У школе празвінеў званок –*

*Пачынаецца ўрок.*

*Стаў настаўнік каля дошкі:*

 *– Разам папрацуем трошкі!*

\*Настаўнік правярае рабочыя месцы вучняў, іх гатоўнасць да ўрока.

* Малайцы, усе гатовы да ўрока.

*Розум і сэрца ў працу ўлажы,*

*Кожнай хвілінкай сваёй даражы*.

-Зараз адкрыем сшыткі і запішам дату і від работы (класная).

-Давайце ахарактарызуем гэты лік. Які ён? Памножым гэты лік на…, падзелім на…, павялічым на…, паменшым на…

- Малайцы. Рабяты, матэматыка любіць працавітых, уважлівых, кемлівых людзей. Па - гэтаму, каб у нас усё атрымалася, нам патрэбна добра папрацаваць.

\*Настаўнік звяртае ўвагу на дэвіз урока.

*“Будзем добра працаваць,*

*Матэматычныя веды здабываць”*

\*Вусны лік.

А) Самастойная работа вучняў [1, с.16 (1,2)]. Адпрацоўка навыка множання мнагазначных лікаў на адназначны лік.

Б) Работа з матэматычным сшыткам- папкай. (Дадатак 1)

- Лікі другога слупка падзялі на лікі першага слупка.

- Лікі трэцяга слупка памнож на лікі чацвёртага слупка.

В) Рашэнне задач.

Як знайсці скорасць? Як знайсці адлегласць? Як знайсці час?

* Скорасць лыжніка 8 км/г. Колькі кіламетраў пройдзе лыжнік за 2 г?
* Самалёт праляцеў 800 км за 2г . З якой скорасцю ляцеў самалёт?
* Аўтамабіль за 6г праехаў 420 км, самазвал за 3 г – 150 км. На колькі кіламетраў у гадзіну скорасць аўтамабіля большая за скорасць самазвала? [2, с.34, а]
1. Аперацыйна – пазнаваўчы этап.

2.1.Сёння на ўроку мы будзем практыкавацца ў рашэнні задач на рух у адным напрамку. Для гэтага разгледзім наступную задачу (падручнік, с.38, задача Мудраца).

Настаўнік малюе схему, табліцу, запісвае дадзеныя задачы і сумесна з вучнямі разглядае рашэнне задачы.

2.2.Фізмінутка.

Настаў час крышку адпачыць. (Дадатак 2)

2.3.Першаснае замацаванне.

-А цяпер адпрацуем навык рашэння задач, аналагічных дадзенай [3,с.63-65], згодна алгарытму. Для гэтага рэшым задачы №1-3.

 2.4. Работа з падручнікам.

Выкананне зданняў № 3,5,62 - вусна , № 2,8 - пісьмова (адзін вучань працуе каля дошкі).

2.5. Дамашняе заданне: с. 39 №9

Настаўнік звяртае ўвагу на аднатыпнасць заданняў з выкананымі раней у класе.

1. Ацэначна-рэфлексійны этап.

3.1. Вынік вучэбнага занятку. Паўтарэнне алгарытму рашэння задач на рух у адным напрамку.

\* У задачах на рух у адным напрамку пры адначасовым пачатку руху аб’ектаў карысна выкарыстоўваць паняцці “скорасць збліжэння” і “скорасць аддалення”

\* Скорасць збліжэння і скорасць аддалення находзіцца адыманнем меньшай скорасці з большай.

3.2. Ацэньванне работы вучняў на ўроку.

3.3. Рэфлексія.

\* Я зразумеў…

\* Я зразумеў і магу дапамагчы сябру…

\* Я прашу дапамогі…

**Спіс літаратуры**

1. Агейчик, Н.Н. Устный счет в 4 классе: математический тренажер: действия с многозначными числами / Н.Н.Агейчик. – Мн.: Аверсэв, 2016. - 79 с.
2. Герасимов, В.Д. Математика. 4 класс: решение текстовых задач: рабочая тетрадь: факультативные занятия / В.Д. Герасимов. – Мн.: Аверсэв, 2014. - 128 с.
3. Жилич, Н.А. Математика. 4 класс: тетрадь для решения составных задач / Н.А.Жилич . – 6-е изд. – Мн.: Аверсэв, 2016. – 144 с.

*Дадатак 1*

****

*Дадатак 2*

*Па бары ідзе мядзведзь,*

*Ён варушыцца ледзь-ледзь.*

*Управа, улева паглядзіць,*

*На дзвух лапах пастаіць.*

*Галавою паківае,*

*Ды вачыма паміргае.*

*А чаму ён так міргае,*

*Гэтага ніхто не знае.*